MRT-BTS ขยายเวลาให้บริการรถไฟฟ้าถึง 22.30 น. มีผลวันนี้!
MRT-BTS ขยายเวลาให้บริการรถไฟฟ้าถึง 22.30 น. มีผลวันนี้!
MRT-BTS ขยายเวลาให้บริการรถไฟฟ้าถึง 22.30 น. มีผลวันนี้!
17 พ.ค. 2563

​ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 หรือโควิด-19 (ศบค.) ที่มี พล.อ. ประยุทธ์ จันทร์โอชา นายกรัฐมนตรี เป็นประธาน ได้มีมติเห็นชอบให้ปรับเวลาการห้ามออกนอกเคหะสถาน (เคอร์ฟิว) เป็น 23.00-04.00 น. จากเดิม 22.00-04.00 น. ตั้งแต่วันที่ 17 พฤษภาคม 2563 นั้น
​โดยการรถไฟฟ้าขนส่งมวลชนแห่งประเทศไทย (รฟม.) และ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ผู้ให้บริการรถไฟฟ้า MRT พร้อมอำนวยความสะดวกให้กับประชาชน โดยตั้งแต่วันที่ 17 พฤษภาคม 2563 เป็นต้นไป รถไฟฟ้ามหานคร สายเฉลิมรัชมงคล (MRT สายสีน้ำเงิน) และสายฉลองรัชธรรม (MRT สายสีม่วง) จะเปลี่ยนแปลงเวลาปิดให้บริการเป็นเวลา 22.30 น.โดยรถขบวนสุดท้ายจะถึงสถานีปลายทางเวลา 22.30 น. เพื่อให้ผู้โดยสารสามารถเดินทางกลับถึงบ้านได้ทันก่อนเวลาเคอร์ฟิว
ผู้โดยสารสามารถตรวจสอบตารางการเดินรถและเวลารถไฟฟ้าขบวนสุดท้ายได้จากประกาศภายในสถานี หรือ เฟซบุ๊ก MRT Bangkok Metro โมบายแอพลิเคชั่น Bangkok MRT เว็บไซต์ www.bemplc.co.th ศูนย์บริการข้อมูล โทร. 0 2624 5200
​ทั้งนี้ MRT ยังคงขอความร่วมมือผู้โดยสารสวมหน้ากากผ้าหรือหน้ากากอนามัยขณะใช้บริการ ล้างมือให้สะอาดด้วยแอลกอฮอล์เจลในสถานี และเว้นระยะห่างทางสังคมอย่างน้อย 1 เมตร MRT เชื่อมั่นว่าด้วยความร่วมมือของเราทุกคนจะทำให้สถานการณ์การแพร่ระบาดของโรค COVID-19 กลับสู่ภาวะปกติโดยเร็ว
ด้านรถไฟฟ้าบีทีเอส โดยบริษัท ระบบขนส่งมวลชนกรุงเทพ จำกัด (มหาชน) BTS  แจ้งเปลี่ยนเวลาปิดให้บริการเป็น 22.30 น. ในทุกสถานี ตั้งแต่วันที่ 17 พฤษภาคม นี้เป็นต้นไปเช่นกัน เพื่ออำนวยความสะดวกผู้โดยสาร รับขยายเวลาเคอร์ฟิว และเปิดให้บริการตามปกติทุกวัน
-สายสุขุมวิท เปิดให้บริการเวลา 05.15 น.
-สายสีลม เปิดให้บริการเวลา 05.30 น.
-ห้ามเข้ามาในระบบรถไฟฟ้าก่อนเวลา 22.30 น. มีรถไฟฟ้าบริการส่งถึงทุกสถานี
-ผู้โดยสารโปรดเผื่อเวลาการเดินทางให้ถึงบ้านก่อนเวลา 23.00 น. นะครับ
-สำหรับลานจอดแล้วจร สถานีหมอชิต จะเปิดให้บริการจอดรถฟรี ตามเวลาปกติ ตั้งแต่เวลา 05.00–01.00 น.
-เพื่อลดการแพร่กระจายของเชื้อไวรัสโคโรนา 2019 (COVID-19) โปรดสวมหน้ากากผ้า/หน้ากากอนามัย ก่อนเข้าระบบรถไฟฟ้า และตลอดเวลาการเดินทาง
-บีทีเอสมีจุดให้บริการแอลกอฮอล์ที่โต๊ะตรวจการทั้ง 2 ฝั่ง อย่าลืมทำความสะอาดมือก่อน-หลังการใช้บริการ
-ในช่วงเวลาเร่งด่วนผู้โดยสารโปรดเผื่อเวลาในการเดินทางเนื่องจากทางสถานีมีการจัดการมาตรการ Social distancing ทั้งบนชั้นจำหน่ายตั๋วโดยสาร, ชั้นชานชาลา และในขบวนรถ หลีกเลี่ยงการพูดคุยในขบวนรถเพื่อป้องกันการแพร่กระจายของเชื้อไวรัสโคโรนา 2019 (COVID-19)
ทั้งนี้สามารถสอบถามรายละเอียดเพิ่มเติมได้ที่ศูนย์ลูกค้าสัมพันธ์บีทีเอส โทรศัพท์ 0 2617 6000 (ตั้งแต่เวลา 06.00 น. – 21.00 น.)